"ပၢႆးဝူၼ်ႉ တႃႇပိၼ်ႇလႅၵ်ႈလၢႆႈ ပၢႆးၸႂ်"

​​ပေ​​ပေႃးဝႆႉမႃႇၼႁႅင်းပူၼ်ႉၽႅဝ်၊
မႃႇၼဢၼ်ဢမ်ႇထုၵ်ႇလီဝႆႉၼၼ်ႉ
​​တေႁဵတ်းႁႂ်ႈၵမ်ႇၽႃႇသူၵႅပ်ႈၵႂႃႇဢိူဝ်ႈ။

​​ပေၼၵ်းၸႂ် တႃႇဢဝ်တၢင်းယုမ်ႉဢွၼ်ႇ​​သေ တူင်ႉတၵ်ႉ
ပိူၼ်ႈ။ တၢင်းယုမ်ႉၼႆႉ ႁဵတ်းႁႂ်ႈပိူၼ်ႈတၢင်ႇ​​ၵေႃႉ သိူဝ်းၸႂ်
​​သေဢမ်ႇၵႃး ႁဵတ်းႁႂ်ႈတူဝ်ၸဝ်ႈၵဝ်ႇ ပဵၼ်ပီႇတိသိူဝ်းၸႂ်
ၸွမ်းယူႇယဝ်ႉ။

တီႈၵူၼ်းႁဝ်း လွင်ႈၸႂ်လဵၵ်ႉၸႂ်သုၵ်ႉဢၼ်ဝႃႈၼၼ်ႉ
မီးယူႇၵူႈ​​ၵေႃႉယဝ်ႉ။ ဢမ်ႇၸႂ်ႈလႄႈဝႃႈ မီးသူၵူၺ်း ဢမ်ႇ
သိူဝ်းၸႂ်​​သေ ၸႂ်လဵၵ်ႉယူႇ။

ၸၢတ်ႈပၢၼ်ဢၼ်ဝႃႈၼႆႉ မၼ်းမိူၼ်ၶႅပ်းငိုၼ်း ၼႃႈသွင်
ၽၢႆႇ ႁူဝ် လႄႈ မွၵ်ႇၼၼ်ႉယဝ်ႉ။ ဝၢႆး​​သေလွင်ႈႁုၵ်ႉႁၢႆႉ
ယဝ်ႉၵႂႃႇၼၼ်ႉ လွင်ႈလီ​​တေၶိုၼ်းဝၢႆႇမႃးၸူးယူႇၵူၺ်း။

ဢၼ်ၵႄႈၶႆလႆႈၼၼ်ႉ​​ၵေႃႈ သိုပ်ႇၵႄႈၶႆ၊ ဢၼ်ဢမ်ႇ
ၵႄႈၶႆလႆႈၼၼ်ႉ​​ၵေႃႈ ဝႆႉပႅတ်ႈ​​သေလႄႈ။
​​ပေႃးၶၢဝ်းယၢမ်းႁိုင်မႃး​​ၵေႃႈ မၼ်း​​ၵေႃႈ​​တေလႅၵ်ႈလၢႆႈ
လွင်ႈၵၢမ်ႇလီၼၼ်ႉ ပိၼ်ႇၶိုၼ်းမႃးၸူးသူယူႇ။

လွင်ႈလႂ်​​ၵေႃႈယဝ်ႉ ဢၼ်လွင်ႈယႂ်ႇၼႆႉ လူဝ်ႇလႆႈမီးၸႂ်
ႁတ်း​​တေႃႇသူႈ လႄႈ ၸႂ်ၶႂ်ႈ​​တေႃႇသူႈၵူၺ်း။

ၽွင်းမိူဝ်ႈလွင်ႈမုင်ႈမွင်း တီႈ​​သေ​​ၵေႃႉ​​ၵေႃႉ ဢမ်ႇပဵၼ်မႃး
ၸွမ်းၼင်ႇဢၼ်ႁဝ်းထၢင်ႇၼၼ်ႉၸိုင် လူတ်းယွမ်းပႅတ်ႈ
လွင်ႈမုင်ႈမွင်းႁဝ်းၼၼ်ႉပႅတ်ႈ​​သေလႄႈ။

​​ၵေႃႉဢၼ်ဢမ်ႇတုမ်ႉတွပ်ႇၶိုၼ်း ၸွမ်းၼင်ႇတီႈသူမုင်ႈ
မွင်းမႃးဝႆႉၼၼ်ႉ သူလူဝ်ႇလႆႈပွင်ႇၸႂ်ယဝ်ႉဝႃႈ မၼ်းဢမ်ႇ
ပၼ်လႆႈ ၸွမ်းၼင်ႇသူၶႂ်ႈလႆႈၼႆၼၼ်ႉ။

​​ပေဝႆႉၸႂ်ပႅင်းၸင်း ​​ၵေႃႉဢၼ်ဢမ်ႇၼႃႇလူဝ်ႇသူ ​​၊ ၵေႃႉ
ဢၼ်ဢမ်ႇလူဝ်ႇသူ ​​၊ ၵေႃႉဢၼ်ပိုၼ်ႉပွႆႇၽႃႈပႅတ်ႈသူ။
ဝႆႉၸႂ်မႅတ်ႉတႃႇ​​တေႃႇၼိူဝ်ၶဝ်ၵူၺ်းလႄႈ။

မႅတ်ႉတႃႇဢၼ်ဝႃႈၼႆႉ ၵႂၢင်ႈၶႂၢင်​​သေ သၢႆလႅင်းၸၢင်ႈမၢပ်ႈ
ႁိူဝ်ႈပၼ်ၶိုၼ်းဢိူဝ်ႈ။ သင်ဝႃႈဢမ်ႇလႆႈမႅတ်ႉတႃႇ တီႈ​​ၵေႃႉ
ဢၼ်သူမုင်ႈမွင်းဝႆႉၼၼ်ႉ​​သေတႃႉ ၸၢင်ႈလႆႈလွင်ႈႁၵ်ႉ
မႅတ်ႉတႃႇတဵမ်ထူၼ်ႈ တီႈတၢင်ႇ​​ၵေႃႉယူႇၵူၺ်း။

ၸိူင်ႉႁိုဝ်​​ၵေႃႈယဝ်ႉ ပေလိုမ်းပႅတ်ႈ ​​ၵေႃႉဢၼ်တူၺ်းထိုင်
သူ ​​၊ ၵေႃႉဢၼ်ၼပ်ႉထိုဝ် ဝႆႉၵႃႈၶၼ်သူၼၼ်ႉလႄႈ။
ဝႆႉၵုင်ႇမုၼ် လွင်ႈၶဝ်ဝႆႉၵႃႈၶၼ်​​တေႃႇၼိူဝ်ႁဝ်းၼၼ်ႉ​​သေ
တုမ်ႉတွပ်ႇၶိုၼ်းလႄႈ။ ယွၼ်ႉသင်လႄႈၼႆ ၶဝ်ပဵၼ်ၵူၼ်း
ၵေႃႉဢၼ်ႁဵတ်းပၼ်ႁႂ်ႈလွင်ႈသိုပ်ႇသၢႆၸႂ်ၸၢတ်ႈပၢၼ်ႁဝ်း
ႁႂ်ႈမီးတီႈပွင်ႇၼၼ်ႉယဝ်ႉ။

လွင်ႈဢၼ်ၶႂ်ႈပဵၼ်ၸိူဝ်းၼၼ်ႉ ႁဵတ်းဢဝ်ၼႅၼ်ႈၼႅၼ်ႈ
ၵမ်းသၢင်ႉသၢင်ႉလႄႈ။ ပေဝႆႉၸႂ်ၼႅတ်ႈႁႅင်းၼႃႇၽႅဝ်။
ဢမ်ႇပဵၼ်မိူဝ်ႈၼႆႉ​​ၵေႃႈ မိူဝ်ႈၽုၵ်ႈတိုၵ်ႉမီးထႅင်ႈယူႇလူး။
ဢၼ်လွင်ႈယႂ်ႇၼႆႉ လူဝ်ႇႁဵတ်းႁႂ်ႈၶႅမ်ႉလႅပ်ႈၵူႈဝၼ်းၵႂႃႇ
ၵူၺ်း။

ၼႂ်းၵူႈဝၼ်းဝၼ်း ​​တေႃႇထိုင်ဝၼ်းမိူဝ်ႈၼႆႉ သင်ဝႃႈသူၸႂ်
လဵၵ်ႉၸိုင် ႁႃဢဝ်လွင်ႈတၢင်းသိူဝ်းသႂ်ႇတူဝ်ၽွင်ႈလႄႈ။

ပိူင်တႅၵ်ႈမၼ်း - မိူၼ်ၼင်ႇ တူၺ်းငဝ်းတူင်ႉ/ၵႃႇတုၼ်း
ဢၼ်လီၶႂ်ႈၶူဝ် ၊ လဵၼ်ႈ​​ၵေႃႉဢူၺ်း​​ၵေႃႉ ဢၼ်​​မေႃပျၢၵ်ႈ
​​မေႃသိူဝ်း​​သေ ၶတ်းၸႂ်ႁႃလႅၵ်ႈလၢႆႈ ပၢႆးၸႂ်ႁႂ်ႈမီးတၢင်း
သိူဝ်းၽွင်ႈလႄႈ။

ၵူၼ်းႁဝ်းၵူႈ​​ၵေႃႉ ၸၢတ်ႈပၢၼ်ဢၼ်ဢမ်ႇသိူဝ်းၸႂ်​​သေ
လႆႈယုမ်ႉယူႇဢၼ်ဝႃႈၼၼ်ႉ တိုၼ်းမီးတႃႇ​​သေႇယဝ်ႉ။
ၵူၼ်းမၢင်​​ၵေႃႉၶဝ် မူၼ်ႈသိူဝ်းယူႇၼၼ်ႉ ဢမ်ႇၸႂ်ႈဝႃႈ
ၶဝ်ဢမ်ႇမီးတၢင်းၸႂ်လဵၵ်ႉ လွင်ႈသုၵ်ႉသၵ်ႉၸႂ်သင်။
ၶဝ်တိုၼ်းပဵၼ်ၵူၼ်းဢၼ်​​မေႃယူႇမူၼ်ႈမူၼ်ႈသိူဝ်းသိူဝ်း
ၼၼ်ႉၵူၺ်း။ လႄႈ လွင်ႈမူၼ်ႈသိူဝ်းဢၼ်ဝႃႈၼၼ်ႉ
သူ​​တေလႆႈႁႃႁဵတ်းသၢင်ႈဢဝ်ႁင်းၵူၺ်းၼၼ်ႉယဝ်ႉ။

​​ၸဝ်ႈၵဝ်ႇပဵၼ်ၵူၼ်းၵၢမ်ႇႁၢႆႉ​​သေပိူၼ်ႈ ဢၼ်ဝႃႈၼၼ်ႉ
ပေဝူၼ်ႉ​​သေပွၵ်ႈ။ ၸၢတ်ႈပၢၼ်သူ ၵႃႈ​​ပေႉၶႂ်ႈႁုၵ်ႉႁၢႆႉၵႃႈ
ႁိုဝ်​​ၵေႃႈယဝ်ႉ ၼႂ်းလူၵ်ႈၼႆႉ ၵူၼ်းၸိူဝ်းဢၼ်ႁုၵ်ႉႁၢႆႉ ၊
ၵၢမ်ႇႁၢႆႉလိူဝ်​​သေပိူၼ်ႈ မီးတင်းၼမ်။
ႁဝ်းလူဝ်ႇ​​မေႃၶူၼ်ႉၶႂႃႉ မေႃလႅၵ်ႈလၢႆႈပၢႆးဝူၼ်ႉႁဝ်းၵူၺ်း။

ၵၢမ်ႇဢၼ်ဝႃႈၼႆႉ ပဵၼ်ၵၢၼ်၊ ၵၢၼ်ဢၼ်ဝႃႈၼႆႉ ပဵၼ်ၵၢမ်ႇ။
​​ပေႃးႁဵတ်းလွင်ႈႁုၵ်ႉႁၢႆႉဢမ်ႇလီ​​ၵေႃႈ ​​တေလႆႈထူပ်း လွင်ႈ
ႁုၵ်ႉႁၢႆႉ ဢမ်ႇလီလၢႆလၢႆၵူၺ်း။
ယွၼ်ႉၼၼ် သင်ၸိူဝ်ႉဝႃႈ သူဝူၼ်ႉလွင်ႈလီ​​သေ ႁဵတ်း
ၸွမ်းလွင်ႈလီယူႇတႃႇ​​သေႇၸိုင် ​​ပေႃးဝၼ်းၼိုင်ႈမႃး
သူ​​တေပဵၼ်ၵူၼ်း ​​ၵေႃႉဢၼ်ၵၢမ်ႇလီယူႇတႃႇ​​သေႇ ဢမ်ႇ
ႁၢင်ႉယဝ်ႉ။

ၼပ်ႉယမ်ယႂ်ႇၼမ်ထိုင်ၵူႈ​​ၵေႃႉ​​သေ ............

ပိၼ်ႇတႅမ်ႈ/မႆႉသၢင်းၶမ်း
(ပၢႆးဝူၼ်ႉၶပ်ႉ လပ်ႉၽၢႆၽၢႆ)